Diari Oficial de la Generalitat Valenciana


Sumari del DOGV 9732, del 24-11-2023 (2023/11561)

RESOLUCIÓ de 7 de novembre de 2023, de la directora general de Producció Agrícola i Ramadera, d'admissió a tràmit de les propostes de les comunitats de regants i altres entitats de reg, en relació amb la rehabilitació de basses de reg per a la millora de les seues condicions de seguretat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11565


Data del document
:   07-11-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 7 de novembre de 2023, de la directora general de Producció Agrícola i Ramadera, d'admissió a tràmit de les propostes de les comunitats de regants i altres entitats de reg, en relació amb la rehabilitació de basses de reg per a la millora de les seues condicions de seguretat. [2023/11504]  
L'Ordre 6/2022, de 13 de juny, de la consellera d'Agricultura, Desenvolupament Rural, Emergència Climàtica i Transició Ecològica, regula el procés de selecció de les propostes de les comunitats de regants i altres entitats de reg, en relació amb la rehabilitació de basses de reg per a la millora de les seues condicions de seguretat.  
La Resolució de 21 d'abril de 2023, de la Direcció General d'Agricultura, Ramaderia i Pesca, que va convocar les comunitats de regants i altres entitats de reg perquè presentaren les seues propostes en relació amb la rehabilitació de basses de reg per a la millora de les seues condicions de seguretat, va establir el termini de presentació de les sol·licituds en un mes, a comptar de l'endemà de la publicació d'aquesta resolució.  
Finalitzat el termini i vist l'informe proposta del cap del Servei de Regadius i l'acta de la comissió avaluadora sobre les sol·licituds presentades en aquest termini, s'ha establit la prelació entre aquests d'acord amb els criteris que constitueixen el barem establit en la base novena de l'Ordre 6/2022.  
Vist que de totes les sol·licituds presentades únicament una ha superat els requisits d'admissibilitat, vista la puntuació obtinguda per aquesta proposta, vist l'import màxim de finançament públic establit en la Resolució de 21 d'abril de 2023, i seguint la seua tramitació per ordre d'entrada d'acord amb el que es preveu en article 71.2 de la Llei 39/2015, de procediment administratiu comú de les administracions públiques, resolc:  
  
Primer  
L'admissió de la sol·licitud esmentada en l'annex I d'aquesta resolució, que la seua subvenció es finançarà a càrrec dels crèdits del programa 531.10, capítol 7 línia S8799000, «Rehabilitació de basses de reg per a la millora de les seues condicions de seguretat», de la llei de pressupostos de la Generalitat Valenciana de 2023.  
  
Segon  
L'exclusió de les sol·licituds esmentades en l'annex II d'aquesta resolució, per les raons que s'hi indiquen.  
  
Tercer  
De conformitat amb el que es disposa en la base onze de l'Ordre 6/2022, les comunitats de regants i altres entitats de reg les sol·licituds de les quals hagen sigut admeses a tràmit esmentades en l'annex I hauran de presentar un projecte de les obres, o un projecte simplificat si el seu pressupost no supera la quantitat fixada en l'apartat 2 de l'article 233 de la Llei 9/2017, de 8 de novembre, de contractes del sector públic i que complisca els continguts mínims de caràcter tècnic que figuren en l'annex I de l'Ordre 6/2022, en el termini màxim de tres mesos, comptadors des de la data de la publicació de la resolució d'admissió a tràmit.  
  
No s'admetran projectes que incloguen obres diferents de les sol·licitades ni un pressupost d'obra superior al que figure en la memòria.  
El projecte s'ajustarà al que s'estableix en l'Ordre 9/2016, de 22 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics. Es presentarà un fitxer georeferenciat en format Shape amb el contorn de l'actuació i s'aportarà una còpia en paper.  
  
Quart  
Segons el que s'estableix en l'article 164.h de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el projecte requerirà un informe tècnic favorable, amb caràcter previ a l'aprovació.  
Cinqué  
Una vegada resolta la concessió de l'ajuda, l'adjudicació i contractació de les obres, així com l'execució de la inversió es realitzarà segons el que s'estableix en les bases tretze i catorze de l'Ordre 6/2022.  
  
  
Sisé  
La Direcció General de Producció Agrícola i Ramadera dictarà les instruccions pertinents per a la millor aplicació de tot el que es disposa en la present resolució.  
  
Contra aquest acte administratiu podrà interposar-se potestativament, en el termini d'un mes des de la publicació, recurs de reposició davant el conseller d'Agricultura Ramaderia i Pesca, de conformitat amb el que s'estableix en l'article 124 de la Llei 39/2015, d'1 d'octubre, del procediment administratiu comú de les administracions públiques, o bé directament, en el termini de dos mesos des de la publicació, recurs contenciós administratiu, de conformitat amb el que s'estableix en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de novembre de 2023.- La directora general de Producció Agrícola i Ramadera: Leticia Sanchiz Becquet.  
  
  
  
Annex I  
  
Comunitat de regants Municipi Barem acumulatiu segons base novena Ordre 6/2022, de 13 de juny  
C. R. de la Huerta y partida de Villena Villena 41  
  
  
  
  
Annex II  
  
Comunitat de regants Municipi Motiu  
SAT N 894 Onaer Callosa d'en Sarrià Sol·licitud no admesa per no complir la condició de beneficiària prevista en la base tercera de l'Ordre 6/2022, de 13 de juny, per no ser una entitat de reg sense ànim de lucre.  
C. R. Santíssim Crist de Torás Torás Sol·licitud no admesa per no complir la condició de beneficiària prevista en la base tercera de l'Ordre 6/2022, de 13 de juny, en la qual s'exigeix estar inscrites en el Registre de basses per a reg de la Comunitat Valenciana.